Humoyun Murtozoyev. Humoyun Murtozoyev (1992-yil 9-noyabrda tugʻilgan) – oʻzbekistonlik professional futbolchi, Muborakning „Mash’al“ klubi tarkibida hujumchi sifatida oʻynaydi. Futbolchilik faoliyati. Humoyun Muborakning „Mashʼal“ klubi akademiyasi tarbiyalnuvchisi hisoblanadi. Katta futboldagi debyutini 2012-yilda Gʻuzorning „Shoʻrtan“ klubida boshlagan. 2014-yil Muborakliklar jamoasi safiga qaytgan va 2019-yilgacha „Mashʼal“ klubi sharafini himoya qilgan. 2019-yilda Qashqadaryoning bosh jamoasi „Nasaf“ klubi jamoasi tarkibiga oʻtgan. 2020-yil mavsum boshida Toshkentning „Bunyodkor“ klubi taklifini qabul qilib, qaldirgʻochlar safiga oʻtgan, ammo yozgi transfer oynasida „Mashʼal“ jamoasi safiga qaytgan. 2021-yil yozgi transfer oynasida Yaypanning „Turon“ Jamoasi safiga oʻtgan va 2023-yilgi mavsum soʻngiga qadar yaypanliklar sharafini himoya qilgan. 2024-yilgi mavsum qishgi transfer oynasida yana „Mash’al“ jamoasi tarkibiga qaytgan va shartnoma imzolagan. Xalqaro. Humoyun 2020-yil 23-fevral kuni Iordaniyaga qarshi oʻrtoqlik oʻyinida Oʻzbekistonning asosiy jamoasi safida debyut qilgan. "2020-yil 23-fevralda oʻtkazilgan oʻyindagi aniq statistika."